PLANINSKO DRUŠTVO CELJE MATICA                                                   CELJE, 16.11.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

OB MEJNIKIH PO ZAHODNIH KARAVANKAH

J E R E B I K O V E C,  1621 M,

V SOBOTO, 24. NOVEMBRA 2007

ČETUDI ZAHODNO OD KEPE
NOBEN VRH VEČ NE DOSEŽE DVA TISOČ METROV VIŠINE

IN OSTRI KARAVANŠKI GREBENI OTOPE V TRAVNATA SLEMENA,

KI OBNJE ŽE NASEDAJO MACESNOVI VIHARNIKI,

JE HOJA PO MEJI MED KRANJSKO IN KOROŠKO DEŽELO

ŽE ZARADI PRELESTNIH RAZGLEDOV VREDNA NAŠEGA TRUDA.

NE GLEDE NA ZIMO BELO,

KI JE LETOS ŽE OBISKALA TUDI TA KOTIČEK KARAVANK,

VAS SKUPAJ S PETROM
VABIMO NA PRIJETEN IZLET PO VRHOVIH VZHODNO OD KORENSKEGA SEDLA.

Z NAROČENIM AVTOBUSOM SE OB PETIH ZJUTRAJ, 5.00,

ODPELJEMO S POSTAJALIŠČA PRED GARAŽNO STAVBO OB LJUBLJANSKI CESTI.

JUTRANJO VOŽNJO SKLENEMO V PODKORENU, 847 M.

NA PRVEM OVINKU CESTE NA KORENSKO SEDLO, 1073 M,

POIŠČEMO STEZO, KI SI MALCE ODDAHNE LE NA MEDVEDJEKU, 1140 M,

KOJ ZA NJIM PA PREČKA GOZDNO CESTO PREK JUŽNIH POBOČIJ KARAVANK.

PO DVEH URAH VZPONA HITRO POZABIMO NA NAJHUJŠO DANAŠNJO TLAKO,

KO DOSEŽEMO SVOJ PRVI VRH, KORENSKI JEREBIKOVEC, 1621 M.

NADALJNJO POT NAJBOLJE OZNAČUJEJO MEJNIKI.

NE PUSTIMO SE ZAVESTI

NITI 480 KM DOLGI AVSTRIJSKI JUŽNI ALPSKI POTI 603 OD BOZNA DO RADGONE

NITI POTI 658 NITI DRUGIM STEZAM IN KOLOVOZOM ZLASTI NA KOROŠKO STRAN.

URA HODA IN SEDLO REKARŠICA, 1554 M,

S PASTIRSKO KOČO NA KOROŠKI STRANI NAS LOČITA OD KAMNATEGA VRHA, 1658 M.

OKOLI STO METROV SESTOPA

NAS ČAKA NA KAMNATEM RAZGLEDNIKU PRED VZPONOM NA VISOKO BAVHO, 1650 M,

IN SEDLO BAVHICA, 1531 M, JE NAPOTI ISTOIMENSKI NIZKI BAVHI, 1642 M.

OMEMBE VREDNEGA SEDLA NI PRED NASLEDNJIM VRHOM GRPIŠCO, 1676 M,

KI JO SEDLO DOLIČ, 1612 M,

POVEZUJE S TAMARČO, 1728 M, IN PLANOTASTO VOŠCO, 1737 M.

NANJO JE S KAMNATEGA VRHA PREZ PREDAHA OKOLI DVE URI HOJE.

ČE NAM ČAS DOPUŠČA,

SE LAHKO V TEM SLOGU ČEZ SEDLO VRATCA, 1660 M,

POVZPNEMO ŠE NA ZAJČNIK, 1746 M,

PREDEN ODNEHAMO Z GREBENSKIM PREČENJEM NA BLEKOVI PLANINI, 1629 M.

V OBEH PRIMERIH SESTOPIMO NAJPREJ DO LOVSKE KOČE, 1490 M.

OD TE NI VEČ DALEČ NA JUREŽEVO PLANINO, 1400 M,

KI JO STEZA IN POT POVEZUJETA Z JUREŽEVO DOMAČIJO, 1035 M.

NAPOSLED STOPIMO PO ŠESTIH URAH IN POL HODA

MED MARTULJKOM IN KRANJSKO GORO NA GLAVNO CESTO V LOGU, OKOLI 780 M.

DOMOV SE PO KRAJŠEM POSTANKU VRNEMO MED OSMO IN DEVETO ZVEČER.

NE HODIMO PO SVETU BREZ OSEBNE IZKAZNICE.

ZA VSAK PRIMER NAJ BODO V NAHRBTNIKU TUDI SVETILKA IN DEREZICE,

OBLAČILA IN OBUTEV PA NAJ USPEŠNO KLJUBUJEJO VREMENU TER LETNEMU ČASU.

PRIJAVE ZA IZLET SPREJEMAMO DO ČETRTKA,

KER BO V PETEK DRUŠTVENA PISARNA NA STANETOVI 20 ZAPRTA.

ZA NAROČENI AVTOBUSNI PREVOZ VPLAČAMO 15,00 EVROV.

O B I L O  L E P I H  R A Z G L E D O V

TONE PRIMOŽIČ

